b'\n_START_ARTICLE_\nThe Power of Nightmares\n_START_PARAGRAPH_\nThe Power of Nightmares: The Rise of the Politics of Fear er en BBC dokumentarfilmserie fra 2004, skrevet og produsert av Adam Curtis. Serien fors\xc3\xb8ker \xc3\xa5 sammenligne fremveksten av amerikansk nykonservatisme og radikal islamisme. Den best\xc3\xa5r av 3 episoder p\xc3\xa5 1 time og er stort sett sammensatt av arkivmateriale som Curtis kommenterer. En noe kortere versjon ble lansert p\xc3\xa5 kino i 2005. Den ble blant annet vist p\xc3\xa5 Filmfestivalen i Cannes._NEWLINE_Serien har blitt tildelt flere priser, blant annet en BAFTA for beste faktaprogram.\n_START_SECTION_\nHandling\n_START_PARAGRAPH_\nDokumentaren sammenligner og ser p\xc3\xa5 likheten mellom de amerikanske nykonservative og den radikale islamistiske bevegelsen, slik som deres opprinnelse. Den argumenterer for at trusselen fra radikal islamisme som en uhyggelig organisert stormakt av massiv \xc3\xb8deleggelse (spesielt i form av al-Qaida), er en l\xc3\xb8gn beg\xc3\xa5tt av politikere i mange land (spesielt de amerikanske nykonservative) i et fors\xc3\xb8k p\xc3\xa5 \xc3\xa5 samle og inspirere folket til \xc3\xa5 f\xc3\xb8lge seg etter at de mer utopiske ideologiene som var brukt f\xc3\xb8r feilet.'